OzLabs/hebrew-wiki-articles huggingface dataset:
אגוסטין קאנוביו

אגוסטין קאנוביו גראביס (בספרדית: Agustín Canobbio Graviz; נולד ב-1 באוקטובר 1998) הוא כדורגלן אורוגוואי המשחק בעמדת הקיצוני באתלטיקו פרנאאנסה.

==קריירה==
קאנוביו גדל במחלקת הנוער של פניקס, וב-30 באוגוסט 2016 ערך את הופעת הבכורה שלו בליגה במדי הקבוצה הבוגרת, בהפסד 0–1 לסרו.<ref></ref> ב-9 בינואר 2018 עבר לפניארול.<ref></ref>

בינואר 2020 שב לפניקס, ובאפריל 2021 שב לפניארול.

===קריירת נבחרות===
קאנוביו שיחק בנבחרת הכדורגל עד גיל 20 של אורוגוואי, זכה איתה באליפות אמריקה הדרומית בכדורגל עד גיל 20 והגיע עד לחצי גמר גביע העולם בכדורגל עד גיל 20.<ref></ref>

ב-27 בינואר 2022 ערך קאנוביו את הופעת הבכורה שלו בנבחרת אורוגוואי, בניצחון 1-0 על נבחרת פרגוואי במסגרת מוקדמות מונדיאל 2022.

נכלל בסגל נבחרת אורוגוואי בטורניר מונדיאל 2022.

==תארים==
;פניארול
* אליפות אורוגוואי (2): 2018, 2021
* הסופר קאפ האורוגוואי (1): 2018

;נבחרת אורוגוואי עד גיל 20
* אליפות אמריקה הדרומית בכדורגל עד גיל 20 (1): 2017

==קישורים חיצוניים==

==הערות שוליים==

קטגוריה:כדורגלנים אורוגוואים
קטגוריה:חלוצי כדורגל אורוגוואים
קטגוריה:מונטווידאו: כדורגלנים
קטגוריה:כדורגלני פניקס
קטגוריה:כדורגלני פניארול
קטגוריה:כדורגלני אתלטיקו פרנאאנסה
קטגוריה:כדורגלני נבחרת אורוגוואי
קטגוריה:כדורגלני מונדיאל 2022
קטגוריה:כדורגלני קופה אמריקה 2024
קטגוריה:ספורטאים זרים בברזיל
קטגוריה:אורוגוואים שנולדו ב-1998
קווין דוסון

קווין אמיליאנו דוסון בלאנקו (בספרדית: Kevin Emiliano Dawson Blanco; נולד ב-8 בפברואר 1992) הוא כדורגלן אורוגוואי המשחק בעמדת השוער בפניארול, בה הוא משמש כקפטן שני.<ref></ref><ref></ref><ref></ref>

==קריירה==
דוסון גדל במחלקת הנוער של נסיונל, ולקראת עונת 2011/2012 עבר לשחק בקבוצת הבוגרים של פלאזה קולוניה, ששיחקה בליגה האורוגוואית השנייה. הוא ערך את הופעת הבכורה שלו בליגה ב-19 בנובמבר 2011. בתום עונת 2014/2015 עלה עם הקבוצה לליגת העל האורוגוואית.

בינואר 2017 הושאל לעונה אחת לפניארול, ובתום העונה רכשה אותו פניארול תמורת 420 אלף אירו, ודוסון הפך לשוער הראשון של הקבוצה.

==תארים==
;פניארול
* אליפות אורוגוואי (2): 2017, 2018
* הסופר קאפ האורוגוואי (1): 2018

==קישורים חיצוניים==

==הערות שוליים==

קטגוריה:כדורגלנים אורוגוואים
קטגוריה:שוערי כדורגל אורוגוואים
קטגוריה:כדורגלני פניארול
קטגוריה:אורוגוואים שנולדו ב-1992
פקונדו טורס

פקונדו דניאל טורס פרס (בספרדית: Facundo Daniel Torres Pérez; נולד ב-13 באפריל 2000) הוא כדורגלן אורוגוואי המשחק בעמדת הקיצוני השמאלי באורלנדו סיטי ובנבחרת אורוגוואי.

==קריירה==
טורס החל את קריירת המשחק שלו בקבוצת הנוער של פניארול, וב-16 באוגוסט 2020 ערך את הופעת הבכורה שלו במדי הקבוצה הבוגרת בניצחון 2–0 על בוסטון ריבר.<ref></ref> הוא עלה כמחליפו של מתיאס דה לוס סנטוס בדקה ה-46, וחמש דקות לאחר מכן כבש שער בכורה.<ref></ref>

ב-24 בינואר 2022 נרכש על ידי אורלנדו סיטי מליגת העל האמריקאית תמורת 9 מיליון דולר והפך להעברה היקרה ביותר בתולדות המועדון.

===קריירת נבחרות===
טורס שיחק בנבחרות אורוגוואי הצעירות,<ref name="auf1"></ref> והוא מלך השערים בכל הזמנים של הנבחרת עד גיל 17.<ref name="auf2"></ref>

ב-5 במרץ 2021 זומן לראשונה לסגל הנבחרת הבוגרת לקראת משחקי מוקדמות מונדיאל 2022 נגד ו,<ref></ref> אך המשחקים נדחו בשל מגפת הקורונה.<ref></ref>

ב-3 ביוני 2021 הוא ערך את הופעת הבכורה שלו בנבחרת, כשעלה כמחליף בדקה ה-66 בתיקו 0–0 עם .<ref></ref>

נכלל בסגל נבחרת אורוגוואי בטורניר מונדיאל 2022.

==קישורים חיצוניים==

==הערות שוליים==

קטגוריה:כדורגלנים אורוגוואים
קטגוריה:חלוצי כדורגל אורוגוואים
קטגוריה:כדורגלני פניארול
קטגוריה:כדורגלני נבחרת אורוגוואי
קטגוריה:כדורגלני מונדיאל 2022
קטגוריה:אורוגוואים שנולדו ב-2000
נסטור גונסאלבס

נסטור גונסאלבס מרטיניקורנה (בספרדית: Néstor Gonçalves Martinicorena; 27 באפריל 1936 – 29 בדצמבר 2016) היה כדורגלן אורוגוואי ששיחק בעמדת הקשר האחורי בפניארול ובנבחרת אורוגוואי, והוא מלך ההופעות של פניארול בכל הזמנים.

==קריירה==
גונסאלבס נולד בקביוס שבאורוגוואי, ובשנת 1957 הצטרף לפניארול. הוא פרש במדי הקבוצה בשנת 1970, במשחק נגד סרו.<ref></ref>

הוא היה שותף מרכזי בדור הזהב של הקבוצה וזכה עם בתשע אליפויות (חמש מהן רצופות), בשלושה גביעי ליברטדורס, בשני גביעים ביניבשתים ובסופר קאפ האלופות הבין-יבשתי. הוא הכדורגלן האורוגוואי היחיד ששיחק בשישה משחקי גמר גביע הליברטדורס.<ref></ref>

הוא מת ב-29 בדצמבר 2016, בגיל 80, עקב בעיות בכליות.<ref></ref>

===קריירת נבחרות===
בשנים 1957–1968 שיחק גונסאלבס בנבחרת אורוגוואי, ובמדיה השתתף במונדיאל 1962 ו-1966 ובקופה אמריקה 1957 ו-1959.

==תארים==
;פניארול<ref></ref>
* אליפות אורוגוואי (9): 1958, 1959, 1960, 1961, 1962, 1964, 1965, 1967, 1968
* גביע ליברטדורס (3): 1960, 1961, 1966
* הגביע הביניבשתי (2): 1961, 1966
* סופר קאפ האלופות הבין-יבשתי (1): 1969

;תארים אישיים
* מלך ההופעות של פניארול בכל הזמנים (574)
* שיאן התארים במדי פניארול (20)
* נבחרת הטורניר של מגזין "World Soccer" במונדיאל 1966

==קישורים חיצוניים==

==הערות שוליים==

קטגוריה:כדורגלנים אורוגוואים
קטגוריה:קשרי כדורגל אורוגוואים
קטגוריה:כדורגלני פניארול
קטגוריה:כדורגלני נבחרת אורוגוואי
קטגוריה:אורוגוואים שנולדו ב-1936
קטגוריה:אורוגוואים שנפטרו ב-2016
קרחון קרול (מפרץ גליישר)

קרחון קרול (באנגלית: Carroll Glacier) הוא קרחון הממוקם בשטח הפארק הלאומי גליישר ביי, במדינת אלסקה שבארצות הברית.

מוצאו של הקרחון בסמוך לגבול ארצות הברית - קנדה. הקרחון זורם לכיוון דרום-מזרח, עד שפכו אל מפרצון קווינס (Queens Inlet).

אורכו של הקרחון 24 קילומטרים.

== היסטוריה ==
=== מקור השם ===

שמו של הקרחון ניתן לו בשנת 1892 על ידי רייד (Reid), עובד הסקר הגאולוגי של ארצות הברית.

הקרחון נקרא על שמו של רב החובל ג'יימס קרול (James Carroll), רב החובל של הספינה קווין (S.S. Queen), אשר באותה שנה היה הראשון שהגיע בהפלגה לחלקו העליון של מפרץ גליישר.

ועדת הגבולות הבינלאומית בשנת 1898 קראה לקרחון בשם "קרחון וודס" (Woods Glacier).

== לקריאה נוספת ==

<div class="mw-content-ltr">• Smith, Norman. (1990), [https://www.researchgate.net/publication/249526152_The_effects_of_glacial_surging_on_sedimentation_in_a_modern_ice-contact_lake_Alaska The effects of glacial surging on sedimentation in a modern ice-contact lake, Alaska], Geological Society of America Bulletin - GEOL SOC AMER BULL. 102. 1393-1403. 10.1130/0016-7606(1990)102<1393:TEOGSO>2.3.CO;2</div>

== קישורים חיצוניים ==

* [https://library.alaska.gov/asp/alaska_glaciers.html קרחוני אלסקה] באתר הספרייה המדינתית של אלסקה
* [https://alaska.guide/glacier/carroll-glacier/1420893 קרחון קרול] באתר alaska.guide
* [https://mapcarta.com/24035990 מפת אזור קרחון קרול]
* [https://theserangoonview.wordpress.com/2017/03/09/climate-change-how-do-we-know/carroll-glacier-alaska-august-1906-and-june-21-2004/ תצלומים המראים את נסיגת קרחון קרול בין השנים 1906 ו-2004]
* [https://www.alaskahandbook.com/places/carroll-glacier/ תחזית מזג אוויר עדכנית בקרחון קרול]
* [https://www.viewweather.com/w7053850-weather-forecast-for-carroll_glacier-alaska.html תחזית מזג אוויר עדכנית ארוכת טווח עבור קרחון קרול]

== הערות שוליים ==

קרול
קרול
ג'יימי לוולינג

ג'יימי לוולינג (בגרמנית: Jamie Leweling; נולד ב-26 בפברואר 2001) הוא כדורגלן גרמני ממוצא גנאי המשחק בעמדת החלוץ והקשר באוניון ברלין.

==קריירה==
לוולינג החל את קריירת המשחק שלו בקבוצת הנוער של נירנברג המקומית, ובשנת 2017 עבר לקבוצת הנוער של גרויטר פירט.

ב-28 ביולי 2019 ערך את הופעת הבכורה שלו במדי הקבוצה הבוגרת בבונדסליגה השנייה, כשעלה כמחליף בדקה ה-85 בהפסד 0–2 לארצגבירגה אווה.<ref></ref>

בתום עונת 2020/2021 העפיל עם הקבוצה לבונדסליגה. הוא ערך את הופעת הבכורה שלו בליגה הבכירה ב-14 באוגוסט 2021, בהפסד 1–5 לשטוטגרט, ואף כבש את השער המצמק לזכות קבוצתו.

ביולי 2022 חתם באוניון ברלין.

===קריירת נבחרות===
בהיותו ממוצא גנאי, זומן לוולינג לנבחרת גאנה באוקטובר 2020, אך לא ערך בה הופעת בכורה, ושב לשחק בנבחרות הצעירות של גרמניה.<ref></ref>

==קישורים חיצוניים==

==הערות שוליים==

קטגוריה:כדורגלנים גרמנים
קטגוריה:חלוצי כדורגל גרמנים
קטגוריה:קשרי כדורגל גרמנים
קטגוריה:כדורגלני גרויטר פירט
קטגוריה:נירנברג: כדורגלנים
קטגוריה:כדורגלני אוניון ברלין
קטגוריה:גרמנים שנולדו ב-2001
הבשורה עם מרגרט הקדושה ואנסאנוס הקדוש

"הבשורה עם מרגרט הקדושה ואנסאנוס הקדוש" הוא ציור מאת סימונה מרטיני וליפו ממי, המתאר את הבשורה למרים, אם ישו. העבודה נוצרה עבור מזבח צדדי של קתדרלת סיינה, והיא נמצאת היום באוסף גלריה אופיצי בפירנצה, איטליה .

==היסטוריה==
הציור נועד לעטר את מזבח אנסאנוס הקדוש בקתדרלת סיינה, הוא הוזמן כחלק מסדרה של ארבעה תיאורים של חיי מרים, ששובצו בארבעה מזבחות המוקדשות לקדושים פטרוני העיר. אלה כללו גם את הציור "לידת הבתולה" מאת אמברוג'ו לורנצטי. בנוסף כלל עיטור הכנסייה גם ציור לידה (1531), המפורק כיום ומיוחס לברטולומאו בולג'יני , וכן ה"מאסטה" מאת דוצ'ו.

תאריך הציור מצוין בטקסט על גבי שבר מן המסגרת המקורית: "symon martini et lippvs memmi de senis me pinxervnt anno domini mcccxxxiii". חלק זה משובץ כיום במסגרת מן המאה ה-19. השערה היא שמרטיני צייר את הלוח המרכזי, בעוד שממי היה אחראי על ציור קדושים בצידי התיאור וארבעת הטונדו ובהם נביאים, המשובצים בחלק העליון<ref name="Cricco"></ref>

הציור נשאר בקתדרלה עד לשנת 1799, אז הועבר על ידי לאופולד השני, קיסר האימפריה הרומית הקדושה לפירנצה, בתמורה לשני בדים של לוקה ג'ורדאנו. מסגרת העץ המקורית, שנוצרה על ידי פאולו די קמפורגיו (Paolo di Camporegio), עוטרה בעלי זהב על ידי ממי. היא שופצה בשנת 1420 והוחלפה, כאמור, במסגרת מודרנית במאה ה-19.

== תיאור ==
היצירה בנויה בתוך מסגרת בעלת מאפיינים אדריכליים-גותיים, היוצרת מתכונת של טריפטיכון. הפנל המרכזי מתאר את הבשורה למרים. המלאך גבריאל מופיע בצידו השמאלי של התיאור. הוא אוחז בידו ענף עץ זית ומצביע על יונה, המסמלת את רוח הקודש. מפיו של המלאך יוצאת הבשורה בצורה של טקסט בלטינית: ave" gratia plena dominvs tecvm" ("שמחי, ברוכת החסד. יהוה עמך"). מרים מתוארת יושבת על גבי כס מפואר, לובשת גלימה כחולה ועליה דגם עיטורי. היא מחזיקה בידה ספר פתוח. בינה לבין המלאך ניצב כד ובו חבצלות לבנות. מרים מתוארת כשהיא נבהלת מן הבשורה. הדבר מתבטא בתנוחת הגוף המעוקלת.

שני הלוחות הצדיים מתארים את אנסאנוס הקדוש (משמאל), ודמות נשית, המזוהה עם מקסימה הקדוש (St. Maxima) <ref>[http://www.polomuseale.firenze.it/catalogo/scheda.asp?nctn=00284557&value=1 Page at Florence museums website]</ref> או מרגרט הקדושה (St. Margaret), מימין. מעל תיאורים אלו ארבעה טונדו ועליהם דמויות של נביאים: ירמיהו, יחזקאל, ישעיהו ודניאל.

==קישורים חיצוניים==

== הערות שוליים ==

קטגוריה:ציורים
קטגוריה:טריפטיכון
קטגוריה:ציור גותי
קטגוריה:הבשורה
קטגוריה:ציורים מהמאה ה-14
קטגוריה:ציורי טמפרה
קטגוריה:צליבת ישו באמנות
קטגוריה:אוספי גלריית אופיצי
סשה בורכרט

סשה בורכרט (בגרמנית: Sascha Burchert; נולד ב-30 באוקטובר 1989) הוא כדורגלן גרמני המשחק בעמדת השוער בפ.צ. זנקט פאולי.

==קריירה==
בקיץ 2002 הצטרף לקבוצת הנוער של הרטה ברלין.<ref></ref> בשנת 2008 חתם על חוזהו המקצועני הראשון, וב-17 בספטמבר 2009 ערך את הופעת הבכורה שלו בקבוצה, כשנכנס בדקה ה-21 כמחליפו של השוער הראשון ירוסלאב דרובני במשחק הליגה האירופית נגד ונטספילס. ב-20 בספטמבר 2009 ערך את הופעת הבכורה שלו בבונדסליגה, במשחק נגד המבורג. בורכרט זכה לפרסום שלילי, לאחר שבמשחק אחד בבונדסליגה ספג שני שערים מטווחים ארוכים מאוד לאחר שיצא מחוץ לרחבת השוער על מנת להדוף את הכדור בנגיחה והותיר את השער פנוי לבעיטה מרחוק.<ref></ref>

במהלך השנים הבאות נדדה הקבוצה בין הבונדסליגה לבונדסליגה השנייה, ובורכרט קיבל מעט קרדיט ממאמניו ובעיקר שיחק בקבוצה השנייה של המועדון.<ref name="Bayern Mun 1 0 Hertha BSC"></ref>

ביולי 2015 הושאל בורכרט לוולרנגה מליגת העל הנורווגית, ובדצמבר 2015 שב להרטה ברלין.

ביולי 2016 עבר בהעברה חופשית לגרויטר פירט מהבונדסליגה השנייה, ובעונת 2017/2018 הפך לשוער הראשון של הקבוצה. בתום עונת 2020/2021 העפיל עם הקבוצה לבונדסליגה, אך נשר עמה בחזרה לבונדסליגה השנייה בעונת 2021/22.

בקיץ 2022 חתם בורכרט בפ.צ. זנקט פאולי מהבונדסליגה השנייה. בורכרט שימש שוער משנה לניקולה ואסילי לאורך תקופתו בקבוצה, שעלתה לבונדסליגה בתום עונת 2023/24, ובשתי עונותיו הראשונות בקבוצה לא ערך כלל הופעות ליגה. 

==קישורים חיצוניים==

==הערות שוליים==

קטגוריה:כדורגלנים גרמנים
קטגוריה:שוערי כדורגל גרמנים
קטגוריה:כדורגלני הרטה ברלין
קטגוריה:כדורגלני וולרנגה
קטגוריה:כדורגלני גרויטר פירט
קטגוריה:כדורגלני זנקט פאולי
קטגוריה:גרמנים שנולדו ב-1989
סקוט מת'סון

סקוט מילן מת'סון הבן (באנגלית: .Scott Milne Matheson Jr; 8 בינואר 1929 – 7 באוקטובר 1990) היה פוליטיקאי אמריקאי, מושל מדינת יוטה ה־12 בין השנים 1977–1985. נכון ל-2024, הוא חבר המפלגה הדמוקרטית האחרון ששירת בתפקיד המושל.

== ביוגרפיה ==
מת'סון נולד בינואר 1929 בשיקגו, בנם של הזוג המורמוני סקוט מילן ואדל אדמס מת'סון. סבו וסבתו מצד אביו היו מהגרים סקוטים, ובעוד הורי אמו נולדו באנגליה ובצפון אירלנד. זמן קצר לאחר לידתו עברה המשפחה ליוטה, ותחילה השתקעה תחילה בפרוואן (Parowan), בטרם עברו לסולט לייק סיטי כשאביו התמנה לתובע פדרלי.

מת'סון השלים את לימודיו התיכוניים בבית הספר התיכון המזרחי של סולט לייק סיטי בשנת 1946, קיבל תואר ראשון במדע המדינה מאוניברסיטת יוטה ב-1950, וכעבור שנתיים השלים לימודי תואר שני במשפטים מבית הספר למשפט באוניברסיטת סטנפורד. ב-25 באוגוסט 1951 נישא לנורמה לואיז ורנסקי, ולזוג נולדו ארבעה ילדים. אחד מהם הוא ג'ים מת'סון, לימים חבר בית הנבחרים של ארצות הברית. בן נוסף, סקוט מת'סון ג'וניור, היה מועמד המפלגה הדמוקרטית לתפקיד מושל יוטה בבחירות 2004, וב-2010 מונה לשופט בבית המשפט הפדרלי העשירי לערעורים של ארצות הברית.

לאחר לימודיו הגבוהים עסק במשך חמש שנים בעריכת דין פרטית במחוז איירון שביוטה, ואחר כך החל את תפקידו בתאגיד מסילות הברזל "Union Pacific Railroad" בשנת 1958.

במהלך שירותו בתאגיד הרכבת הגיע לתפקיד היועץ הכללי של הארגון, לפני שהתמודד בבחירות 1976 על תפקיד המושל. ב-3 בינואר 1977 מת'סון הושבע לתפקידו כמושל יוטה. במהלך כהונתו כמושל היה הנאשם בתיק המשפטי "H. L. v. Matheson" בבית המשפט העליון של ארצות הברית, שאישר את החוק המדינתי ביוטה המחייב הסכמת הורים להפלה מלאכותית המבוצעת בידי נערה.

ב-1989 אובחן מת'סון כחולה במיאלומה נפוצה, זן ייחודי של מחלת הסרטן שנגרמה כתוצאה מחשיפה לנשורת גרעינית שמקורה בניסוי בנשק גרעיני בנבדה. סקוט מת'סון נפטר מהמחלה ב-7 באוקטובר 1990, בגיל 61. הוא נטמן בבית העלמין העירוני בפרוואן.

== קישורים חיצוניים ==

* 

== הערות שוליים ==

קטגוריה:אמריקאים ממוצא סקוטי
קטגוריה:אמריקאים ממוצא אנגלי
קטגוריה:בוגרי בית הספר למשפטים באוניברסיטת סטנפורד
קטגוריה:בוגרי אוניברסיטת יוטה
קטגוריה:מושלי מדינות ארצות הברית מהמפלגה הדמוקרטית
קטגוריה:יושבי ראש אגודת המושלים הלאומית
קטגוריה:אמריקאים שנולדו ב-1929
קטגוריה:אמריקאים שנפטרו ב-1990
חוות רוח בראשית

חוות "רוח בראשית" היא חוות רוח לייצור חשמל השוכנת סמוך להר פרס בדרום רמת הגולן. החווה מכילה 39 טורבינות רוח, בהספק של 207 מגה-ואט. המיזם הוא בבעלות החברות אנלייט ו"אוירם", ובשותפות עם היישובים: יונתן, אלוני הבשן, רמת מגשימים, מבוא חמה, נטור, כנף, אבני איתן ומעלה גמלא.

== רקע ==
הצעות להקמת חוות רוח ברמת הגולן החלו כבר בשנות ה-80. אזור רמת הגולן נסקר ונמצא כבעל תנאים טובים לניצול אנרגיית הרוח להפקת חשמל. אחד האזורים שסומנו כאזור מיטבי לניצול אנרגיית הרוח היה אזור הר פרס.

טורבינה נסיונית הוקמה ב-1985 על הר בני צפת. בשנת 1992 הוקמה חוות הרוח הראשונה בישראל על הר בני רסן, שכללה 10 טורבינות שגובהן 30 מטרים.

החל מראשית העשור השני של המאה ה-21 החלו רשויות המדינה בקידום התוכניות לבניית חוות רוח ברמת הגולן, ובהן החווה באזור הר פרס. בשנת 2018 החלה הקמת חוות הרוח עמק הבכא, הנמצאת אף היא בבעלות חברת אנלייט. קיימות תוכניות נוספות להקמת חוות רוח בגולן, למשל באזור היישובים הדרוזיים בצפון הרמה.

== הקמת החווה ==
חוות הרוח כוללת 39 טורבינות מתוצרת ג'נרל אלקטריק, המתנשאות לגובה של כ-180 מטרים. הטורבינות הוקמו בשטח שבין הר פרס לגבעת אורחה, סמוך לכביש 98. החווה צפויה להפיק 207 מגה-ואט חשמל אשר ימכרו לחברת החשמל. לצורך העברת החשמל לרשת הארצית נבנה קו מתח גבוה טמון באדמה באורך 26 קילומטרים מהחווה ועד לצומת יהודיה.

העבודות להקמת הטורבינות החלו בשנת 2021, כשעיקר המימון להקמה ניתן בהלוואת נון-ריקורס מבנק הפועלים. ביוני 2023 חוברה החווה לרשת החשמל לשם הרצתה. להערכת אנלייט, ההכנסות השנתיות הצפויות מהמיזם עם הפעלתו המלאה יהיו 52-50 מיליון דולר.

== השלכות סביבתיות ==
טורבינות הרוח בפרויקט הוצבו במרחק של מספר קילומטרים מכל מקום יישוב ולכן אינן מפריעות ליישובים קיימים. הובע חשש לפגיעה בנוף, אולם זו קטנה יחסית משום שמדובר באזור לא מתוייר באופן יחסי.

חששות רבים הובעו בנוגע לפגיעה אפשרית בציפורים ובפרט בנשרים, שאוכלוסייתם בישראל נמצאת במצב פגיע. אזור תל פארס במיוחד ידוע כמקום מחיה לנשרים, וקיים חשש כי הקמת החווה תביא להכחדתם מהאזור. בעקבות המחאות חויבה אנלייט להתקין מערכת לאיתור ציפורים שתכלול מכ"ם לגילוי ציפורים ועמדות תצפית אנושיות. במידת הצורך אמורה המערכת לעצור טורבינות כדי למנוע פגיעה בנשרים ובבעלי כנף אחרים.

==גלריה==
<gallery heights="200" mode="packed">
קובץ:Bereshit Wind Farm 6.jpg|הר פרס ברקע הטורבינות
קובץ:Bereshit Wind Farm 9.jpg
קובץ:Bereshit Wind Farm 10.jpg
קובץ:Construction of Bereshit Wind Farm.jpg|אחת הטורבינות בפרויקט במהלך הקמתה
קובץ:Bereshit Wind Farm 4.jpg|חוות הרוח בראשית בצילום מגבעת אורחה
קובץ:Bereshit Wind Farm From Mount Shifon.jpg|חוות הרוח בצילום מהר שיפון
</gallery>

== קישורים חיצוניים ==

* 
* יהודה וינברג, [https://www.shishibagolan.co.il/הקמת-מיזם-רוח-בראשית/ הקמת מיזם "רוח בראשית"], שישי בגולן, 17 ביוני 2021

==הערות שוליים==

קטגוריה:רמת הגולן: מבנים
קטגוריה:ישראל: חוות רוח
גדעון יונג

גדעון יונג (בגרמנית: Gideon Jung; נולד ב-12 בספטמבר 1994) הוא כדורגלן גרמני המשחק בעמדת הקשר האחורי והבלם בגרויטר פירט.

==קריירה==
לאחר ששיחק בקבוצת הנוער שלה, ב-13 בספטמבר 2013 ערך יונג את הופעת הבכורה שלו במדי רוט-וייס אוברהאוזן, ששיחקה בליגה הגרמנית הרביעית.

ביולי 2014 עבר להמבורג, והצטרף לקבוצת המילואים של המועדון. ב-14 באוגוסט 2015 ערך את הופעת הבכורה שלו במדי הקבוצה הבוגרת בבונדסליגה, בהפסד 0–5 לבאיירן מינכן.

ב-26 בנובמבר 2017 כבש את שער הבכורה שלו בליגה, בניצחון קבוצתו 3–0 על הופנהיים. בתום עונת 2017/2018 ירד עם הקבוצה לבונדסליגה השנייה לראשונה בתולדותיה.

ביולי 2021 עבר לגרויטר פירט, העולה הטרייה לבונדסליגה.

===קריירת נבחרות===
בשנת 2017 שיחק יונג בנבחרת גרמניה הצעירה, וזכה עימה באליפות אירופה עד גיל 21.<ref></ref>

==קישורים חיצוניים==

==הערות שוליים==

קטגוריה:כדורגלנים גרמנים
קטגוריה:בלמי כדורגל גרמנים
קטגוריה:קשרי כדורגל גרמנים
קטגוריה:כדורגלני רוט-וייס אוברהאוזן
קטגוריה:כדורגלני המבורג
קטגוריה:כדורגלני גרויטר פירט
קטגוריה:דיסלדורף: כדורגלנים
קטגוריה:גרמנים שנולדו ב-1994
סבסטיאן גריסבק

סבסטיאן גריסבק (בגרמנית: Sebastian Griesbeck; נולד ב-3 באוקטובר 1990) הוא כדורגלן גרמני המשחק בעמדת הקשר האחורי באיינטרכט בראונשווייג.

==קריירה==
בשנים 2010–2013 שיחק גריסבק באולם 1846, שנעה בין הליגה הרביעית לליגה החמישית בגרמניה.

ביולי 2013 עבר לפ.צ. היידנהיים מהליגה הגרמנית השלישית, ובתום העונה העפיל עימה לבונדסליגה השנייה.<ref></ref>

ב-15 ביולי 2020, אחרי 240 משחקים במדי פ.צ. היידנהיים, עבר גריסבק לאוניון ברלין,<ref></ref> והיה חלק מעונה מוצלחת של הקבוצה, שסיימה במקום השביעי בטבלה.

בסוף אוגוסט 2021 עבר לגרויטר פירט, העולה הטרייה לבונדסליגה.<ref></ref>

==קישורים חיצוניים==

==הערות שוליים==

קטגוריה:כדורגלנים גרמנים
קטגוריה:קשרי כדורגל גרמנים
קטגוריה:כדורגלני אולם 1846
קטגוריה:כדורגלני אוניון ברלין
קטגוריה:כדורגלני גרויטר פירט
קטגוריה:גרמנים שנולדו ב-1990
קטגוריה:כדורגלני איינטרכט בראונשווייג
עסק משפחתי (סדרת טלוויזיה)

עסק משפחתי היא סדרת טלוויזיה קומית של נטפליקס. כתב וביים את הסדרה איגור גוטסמן, ולה שלוש עונות, כל אחת בת שישה פרקים. הסדרה עוסקת במשפחת חזן, משפחה יהודית צרפתית, שעוברת מעסקי בשר כשר לגידול קנאביס.

==תמצית העלילה==
ז'ראר חזן הוא קצב אלמן המפעיל אטליז כשר בפריז. הוא מעוניין שבנו ז'וזף ייכנס לעסק במקומו, אך ז'וזף שקוע במיזמים כושלים שונים. הבת הצעירה אור היא מנהלת החשבונות של האטליז, והיא צופה לו כישלון כלכלי עקב ניהול גרוע של ז'ראר. הסבתא לודמילה רוזנברג, חמותו של ז'ראר, היא חלק מהמשפחה. אוליביה פאריינטה הוא סוחר בגדים שעקב היותו יתום גדל במשפחת חזן והפך לחלק מהמשפחה. ז'וזף הוא בן זוגה של עאידה המוסלמית, אחותו של ידידו עלי, והוא אינו מוצא אומץ לספר על זוגיות זו למשפחתו ולאח נוסף של עאידה, יוסף, שהוא אסיר משוחרר.

קלמנטין, בתו של שר הבריאות הצרפתי וידידה של ז'וזף, מגלה לז'וזף בסוד שאביה עומד לפעול ללגליזציה של קנאביס. ז'וזף מחליט להסב את האטליז לעסק לגידול קנאביס, כדי לכבוש את השוק כשהלגליזציה תיכנס לתוקף. כדי לשכנע את אביו לצעד זה הוא מגייס את הזמר אנריקו מסיאס, המופיע בסדרה בתפקיד עצמו. ז'ראר הוא מעריץ של מסיאס, ולכן השכנוע מצליח.

כל החבורה נרתמת למיזם הקנאביס, שתחילתו ברכישת ייחורים באמסטרדם מידיד ותיק של לודמילה, שמתגלה כמומחית לגידול קנאביס משובח. את הקנאביס הם מגדלים באסם של המשפחה, שלידו פועלת תחנת משטרה, מה שמצריך זהירות יתרה בהסתרת הפעילות, במיוחד משום שאחת השוטרות, אלודי, היא אהובתה של אור.

את הקנאביס מוכרת המשפחה לז'ורס, מנהיגה של ארגון פשע. ז'ראר מתחיל לעשן מהקנאביס שגידל, ופונה לטיפול גמילה, שם הוא פוגש את קתרין, שמתאהבת בו.

בעונה השנייה של הסדרה ז'ראר, ז'וזף ואליביה נכלאים עקב עסקי הסמים שלהם, אך בסוף העונה הם וכל יתר בני המשפחה נחטפים על ידי קתרין, שמתגלה כראש ארגון פשע קולומביאני.

==צוות השחקנים והדמויות==
{| class="wikitable"
|-
! שחקנ/ית
! דמות
|-
| ז'ראר דרמון || ז'ראר חזן, קצב
|-
| ג'ונתן כהן || ז'וזף חזן, בנו של ז'ראר
|-
| ג'וליה פיאטון || אור חזן, בתו של ז'ראר ואחותו של ז'וזף
|-
| ליליאן רובר || לודמילה רוזנברג, חמותו של ז'ראר
|-
| אוליביה רוסמברג || אוליביה פאריינטה, יתום שגדל במשפחת חזן, בעל חנות בגדים
|-
| לואיז קולדפי || בתו של שר הבריאות הצרפתי, ידידה של ז'וזף, מאוהבת באוליביה
|-
| עלי מארהיאר || עלי בנקיקיר, ידיד נפש של ז'וזף ואחיה של עאידה
|-
| לינה אל ערבי || עאידה בנקיקיר, עורכת דין, אחותם של עלי ויוסף, בת זוגו של ז'וזף ואם ילדיו
|-
| תמר ברוך || ז'ורס, עומדת בראש ארגון פשע שרוכש את הקנאביס שמגדלת משפחת חזן
|-
| אלכסנדרה ונדרנוט ||קתרין, ידידה של ז'ראר שמתגלה בסוף העונה השנייה כראש ארגון פשע
|-
| אנריקו מסיאס || בתפקיד עצמו
|}

==שידור==
עונה ראשונה של הסדרה עלתה לנטפליקס ב-27 ביוני 2019. עונה שנייה עלתה לנטפליקס ב-11 בספטמבר 2020, ועונה שלישית עלתה לנטפליקס ב-8 באוקטובר 2021.
{| class="wikitable"
!עונה
!מספר פרקים
!תאריך עלייה
|-
|1
|6
|27 ביוני 2019
|-
|2
|6
|11 בספטמבר 2020
|-
|3
|6
|8 באוקטובר 2021
|}

==קישורים חיצוניים==

* [https://www.youtube.com/watch?v=bv1mmrgdwx0&ab_channel=NetflixIsrael עסק משפחתי טריילר], בערוץ יוטיוב של נטפליקס ישראל
* 
<div class="mw-content-ltr">
* 
</div>

==הערות שוליים==

קטגוריה:נטפליקס: תוכניות וסדרות
קטגוריה:סדרות טלוויזיה צרפתיות
קטגוריה:תוכניות טלוויזיה שעלו לשידור בשנות ה-2010
קטגוריה:תוכניות טלוויזיה בשפה הצרפתית
מלחמה משלו (סרט)

מלחמה משלו (ברוסית: Своя война; משווק במדינות המערב בשם "Infiltration") הוא סרט רוסי משנת 2021 בבימויו של אלכסיי צ'אדוב שגם מככב לצדם של כריסטינה אסמוס, ויקטור סוחורוקוב, ארטיום טקאצ'נקו, ויטאלי קישצ'נקו, ג'ליל אסרטוב ואחרים. הסרט הופק בתמיכת קרן הקולנוע הרוסי וחלקים ממנו צולמו בחצי האי קרים, מוסקבה ואף בסוריה.

==עלילה==
איוון חזר מהמלחמה מזמן. אבל המלחמה לא מרפה ממנו והוא ממשיך לשחק בה, מה שכבר עולה לו ביחסיו עם אשתו ועכשיו עלול לעלות בחייו. איוואן נוסע לסוריה כשהוא מחופש ככתב מלחמת חוץ בשם ג'ון.

== שחקנים ודמויות ==

==קישורים חיצוניים==

==הערות שוליים==

קטגוריה:סרטי 2021
קטגוריה:סרטי דרמה רוסיים
קטגוריה:סרטי מלחמה רוסיים
קטגוריה:סרטי פעולה רוסיים
קטגוריה:סרטים ברוסית
קטגוריה:סרטים באנגלית
קטגוריה:סרטים בערבית
קטגוריה:מלחמת האזרחים הסורית בתרבות
CEO (שיר)

CEO (ראשי תיבות בלועזית למילה מנכ"לית) הוא סינגל שהוקלט על ידי הזמרת הישראלית נטע ברזילי, והשיר הראשון שיצא לאור בהוצאת חברת התקליטים דיסני מיוזיק גרופ. את מילות השיר חיברו ברזילי לצד איתי שמעוני ואבשלום אריאל, שגם הפיק את השיר בשיתוף עם בועז ואן דה ביטס. הוא פורסם בשירותי המדיה השונים ב-13 באוקטובר 2021.

== רקע ==
בניסיון לפתח את קריירת המוזיקה שלה ולהתפרסם ברחבי אירופה וארצות הברית, עזבה ברזילי את חברת התקליטים טדי הפקות, שהפיקה את שיריה הקודמים דוגמת "אפס מאמץ" ו-"Bassa Sababa". היא חתמה חוזה הקלטות חדש עם דיסני מיוזיק גרופ, שנוסדה לאחרונה. בריאיון לגופי תקשורת שונים סיפרה כי מאז צאת השיר "Moustache", התקשתה לקחת החלטות שישפיעו על קריירת המוזיקה שלה בעצמה. לצד "CEO" פורסם השיר "DUM", שמספר על תקופת הדייטים של ברזילי.

== רשימת השמעה ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברות תקליטים
|-
!עולם
|13 באוקטובר 2021
|הורדה דיגיטלית • סטרימינג
|דיסני מיוזיק גרופ
|}

== קישורים חיצוניים ==

== הערות שוליים ==

קטגוריה:שירי נטע ברזילי
קטגוריה:שירים באנגלית
קטגוריה:שירים שנכתבו על ידי איתי שמעוני
נהג תורן

נהג תורן הוא אדם אשר נמנע משתיית אלכוהול באירוע חברתי כדי להישאר מפוכח ולהסיע את חבריו הביתה בבטחה בעוד הם צורכים משקאות אלכוהוליים. הדבר נעשה כדי להימנע מנהיגה בשכרות, וכדי לעודד הסדרים מסוג זה ישנם בעלי ברים, מסעדות ומועדוני לילה שיציעו לנהגים התורנים משקאות קלים בחינם או במחיר מוזל.<ref></ref>

==היסטוריה==
לאחר שרעיון הנהג התורן פותח במדינות סקנדינביה ותפס תאוצה בקנדה, בשנת 1988 בית הספר לבריאות הציבור של אוניברסיטת הרווארד יזם קמפיין תשדירי שירות, ובו עודד מציאת נהגים תורנים, כדי להפחית את כמות תאונות הדרכים שמתרחשות כתוצאה מנהיגה בשכרות.

הקמפיין קיבל במה גם בתוכניות וסדרות טלוויזיה מצליחות, כמו "חופשי על הבר", "פרקליטי אל איי", "משפחת קוסבי" ועוד. מחלקת התחבורה של ארצות הברית עודדה את הרעיון, וקידמה את הסלוגן: "חברים לא נותנים לחברים לנהוג שיכורים".

נשיא ארצות הברית ביל קלינטון תמך הקמפיין לכל אורך שנות נשיאותו, ומדי שנה הקליט את תשדירי השירות, לבקשת בית הספר לבריאות הציבור של אוניברסיטת הרווארד.<ref></ref><ref></ref>

בהתבסס על מספר סקרים, הקמפיין תרם לירידה משמעותית במספר ההרוגים בתאונות דרכים בשנים 1988–1994.<ref></ref>

בשנת 2005 החלה חברת דיאג'יו בקמפיין דומה בברזיל. הקמפיין נקרא "Piloto da Vez", הופק בחסות קבוצת מקלארן והשתתפו בו נהגי הפורמולה 1 חואן פאבלו מונטויה, מיקה הקינן ולואיס המילטון.

בשנת 2017 הציעה חברת קוקה קולה בניו זילנד משקאות בחינם לאנשים שיתנדבו להיות נהגים תורנים.<ref></ref>

במספר מדינות קיימים שירותים בהם ניתן לשכור בתשלום "נהג תורן" שיחזיר את השיכור ואת רכבו לביתו.<ref></ref><ref></ref>

==קישורים חיצוניים==
* [https://www.gov.il/he/departments/publications/reports/duty_driver_2017 לפני שיוצאים לבלות בוחרים נהג תורן], באתר הרשות הלאומית לבטיחות בדרכים

==הערות שוליים==

קטגוריה:תרבות שתיית אלכוהול
קטגוריה:בטיחות בתחבורה
אהלי שם (ספר)

הספר אהלי שם הוא אינדקס של רבני קהילות ישראל בישראל ובתפוצות. הספר סודר על ידי ר' שמואל נח גוטליב.

== המחבר ==
ר' שמואל נח גוטליב, בן דוב בער, התגורר בפינסק, ושימש שם כראש השוחטים ובודקים. היה בעל השפעה על הרב דוד פרידמן, ועמד לימינו בעבודתו בעסקנות הציבורית.<ref></ref> היה בעל השקפות אנטי-ציוניות. יש הטוענים שהוא הגורם להתנגדות הרב דוד פרידמן.<ref></ref>

== הוצאות הספר ==
הספר הודפס בשנת 1912 בפינסק, בבית הדפוס של מ.מ. גלאָאֻבּעֶרמאַן. בהוצאתו הראשונה הוא קיבל הסכמות מהרב דוד פרידמן, מהרב חיים הלוי סולובייצ'יק ומהרב חיים עוזר גרודזנסקי.

מהדורת צילום יצאה בבני ברק בשנת תשמ"ו (1986) בהוצאת 'תפוצה'.

==קישורים חיצוניים==
* [https://oholeschem.wordpress.com/ גרסת טקסט] (חלקית) של הספר באתר "אהלי שם"
== הערות שוליים ==

קטגוריה:ספרי 1912
מייק סקסטון

מייק סקסטון (באנגלית: Mike Sexton; 22 בספטמבר 1947 – 6 בספטמבר 2020) היה שחקן ושדרן פוקר אמריקאי. בשנת 2009 נבחר להיכל התהילה של הפוקר.

== ביוגרפיה ==
סקסטון עסק בהתעמלות מכשירים בזמן לימודיו באוניברסיטת המדינה של אוהיו. ב-1970 התגייס לדיוויזיה המוטסת ה-82 בצבא ארצות הברית. ב-1985 עבר לגור בנבדה כדי לשחק פוקר באופן מקצועני.

== קריירת פוקר ==
===סבב הפוקר העולמי===
סקסטון שחק רבות בסבב הפוקר העולמי והיה שדרן הבית של הסבב יחד עם וינס ואן פאטן. במהלך הקריירה סיים 17 פעמים עם פרס כספי, מתוכם 4 פעמים בשולחן הגמר. ב-2016 זכה בטורניר המרכזי של הסבב במונטריאול שבקנדה, ובפרס ראשון של 317,896 אלף דולר.

===אליפות העולם בפוקר===
ב-1989 זכה סקסטון בצמיד אליפות העולם בפוקר בטורניר סטאד 7, בו זכה ב-104,400 דולר. ב-2006 זכה בטורניר למוזמנים בלבד ובפרס של מיליון דולר. ב-2012 השתתף בטורניר התרומה הראשון של "Big One for One Drop" עם כניסה של מיליון דולר, וסיים במקום התשיעי, עם זכייה של 1.1 מיליון דולר.

==== צמידי אליפות העולם בפוקר ====
{| class="wikitable"
!שנה
!הטורניר
!פרס
|-
|1989
|
|104,400 דולר
|}

===Partypoker ===
סקסטון היה אחד ממקימי אתר הפוקר ב-2001, וב-2017 החל לתפקד כיושב ראש האתר.

== הוקרה ==
ב-2009 נבחר להיכל התהילה של הפוקר. ב-2015 זכה בפרס למפעל חיים של The Hendon Mob. לאחר מותו ב-2020, נקרא גביע סבב הפוקר העולמי על שמו.

== ספריו ==
<div style="direction: ltr;">
* 2005 - Shuffle Up and Deal: The Ultimate No Limit Texas Hold 'em Guide
* 2016 - Life's a Gamble
</div>

==קישורים חיצוניים==

== הערות שוליים ==

קטגוריה:בוגרי אוניברסיטת המדינה של אוהיו
קטגוריה:שחקני פוקר אמריקאים
קטגוריה:זוכי צמיד אליפות העולם בפוקר מארצות הברית
קטגוריה:זוכי סבב הפוקר העולמי
קטגוריה:חברי היכל התהילה של הפוקר
קטגוריה:אמריקאים שנפטרו מסרטן
קטגוריה:אמריקאים שנולדו ב-1947
קטגוריה:אמריקאים שנפטרו ב-2020
וילי ויליאם

וילי ויליאם (באנגלית: Willy William; נולד ב-14 באפריל 1981) הוא תקליטן, מפיק מוזיקלי וזמר צרפתי. הוא מפורסם של הלהיט "Ego" והלהיט "Mi Gente", שבו שיתף פעולה עם ג'יי באלווין.

== קורות חייו ==
הוא נולד ב-14 באפריל 1981, בפרג'וס , צרפת להורים מהגרים.<ref></ref> הוא גדל בקומונה שמפניה , בצפון מערב צרפת.

== קריירה ==
ב-2003–2004, הוא הופיע בשירים "B Boyz Shake da Body" ו-"Tragedie" של דיג'יי פלקס.<ref></ref> מאוחר יותר, הוא הצטרף להרכב המוזיקלי הצרפתי, Collectif Métissé .<ref></ref>

ב-2013, הוא התארח בסינגל "Es tu fiesta" של ריסדה . בהמשך השנה, הוא התארח, יחד עם עלאין ראמאנסום, בסינגל "Li tourner" של דיג'יי אסד .<ref name="bstars"></ref>

ב-2014, הוא התארח, יחד עם דניס אזור ומריו רמזי, בסינגל "Alalila (Le Sega)" של דיג'יי אסד .

ב-2015, הוא התארח, יחד עם טפה & מוקס, בגרסת הכיסוי של הסינגל "Englishman In New York" של כריס קאב .

ב-2015, הוא הוציא את הסינגל "Te quiero".

ב-24 בספטמבר 2015, הוא הוציא את הסינגל "Ego".

ב-2016, הוא הוציא, בשיתוף פעולה עם Keen'V , את הסינגל "On s'endort?".

ב-2016, הוא התארח בסינגל "Keep My Cool" של מדקון .

ב-2016, הוא הוציא את אלבום המוזיקה הראשון שלו, "Une seule vie".

ב-30 ביוני 2017, הוא הוציא, בשיתוף פעולה עם ג'יי באלווין, את הסינגל "Mi Gente". גרסת רמיקס של השיר, בשיתוף פעולה עם ביונסה, יצא ב-28 בספטמבר 2017. השיר זכה בקטגוריית שיר השנה הקצבי לטיני של פרסי המוזיקה הלטינית של בילבורד, ובקטגוריית הקליפ הלטיני הטוב ביותר של פרסי הווידאו קליפים של MTV.

ב-2018, הוא הוציא את הסינגל "La La La", והתארח, יחד עם ניקי מינאז', בסינגל "Goodbye" של דייוויד גטה וג'ייסון דירולו.

== דיסקוגרפיה ==
=== אלבומי אולפן ===
* 2016: "Une seule vie"

== קישורים חיצוניים ==

== הערות שוליים ==

קטגוריה:תקליטנים צרפתים
קטגוריה:מוזיקאים צרפתים
קטגוריה:מפיקים מוזיקליים צרפתים
קטגוריה:זמרים צרפתים
קטגוריה:צרפתים שנולדו ב-1981
If I Didn't Love You

"If I Didn't Love You" (בעברית: "אם לא הייתי אוהב/ת אותך") הוא סינגל שהוקלט על ידי המוזיקאי ג'ייסון אלדין, ביחד עם הזמרת-יוצרת האמריקאית קארי אנדרווד, מתוך אלבום האולפן העשירי שלו, Macon, Georgia.<ref name=":0"></ref> השיר יצא לאור ב-23 ביולי 2021, על ידי חברות התקליטים ברוקן באו, מקון וקפיטול נאשוויל, כסינגל המוביל מתוך האלבום.<ref name=":0" />

השיר הגיע למקום השני במצעד שירי הקאנטרי,<ref name=":1"></ref> וקיבל מועמדות בטקס פרסי גראמי ה-64 בקטגוריה ביצוע הקאנטרי הטוב ביותר של צמד/להקה.

== רקע וכתיבה ==
השיר הוא בלדת פאוור,<ref></ref> העוסקת במערכת יחסים שהתפרקה ובבני הזוג שאינם מצליחים להמשיך הלאה. קורט אליסון וטולי קנדי, שניים מכותבי השיר, חברים בלהקת אלדיאן ובצוות ההפקה New Voice Entertainment. השיר נכתב מאוחר יותר בתהליך כתיבת האלבום, ויועד להיות דואט, כאשר אלדין הקליט את השיר לפני שבחר שותף לדואט.<ref></ref>

פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-25 מיליון השמעות.<ref></ref>

== הצלחה ==
השיר זכה להצלחה רבה, כאשר הגיע למקום השני במצעד שירי הקאנטרי ולמקום השמיני במצעד שירי הקאנטרי של קנדה.<ref name=":1" /> בנוסף לכך, דורג השיר כאחד משירי הקאנטרי הנמכרים ביותר בארצות הברית בשנת 2021, כאשר נמכר בלמעלה מ-29,500 עותקים דיגיטליים בשבוע בכורתו, דבר שהוביל אותו להגיע למקום ה-15 במצעד הבילבורד הוט 100.<ref name=":1" />

מחוץ לארצות הברית, זכה "If I Didn't Love You" להצלחה כאשר דורג במקום הרביעי במצעד שירי הקאנטרי של ה-ARIA.<ref></ref>

== פרסים ומועמדויות ==
{| class="wikitable plainrowheaders"
|-
! שנה
! טקס
! קטגוריה
! תוצאה
!מקור
|-
|2022
|פרסי גראמי
| ביצוע הקאנטרי הטוב ביותר של צמד/להקה
|
| style="text-align:center;" |<ref></ref>
|-
|}

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|23 ביולי 2021
|הזרמת מוזיקה • הורדה דיגיטלית
| rowspan="2" |ברוקן באו • מקון • קפיטול האשוויל
| style="text-align:center;" |<ref></ref>
|-
!ארצות הברית
|2 באוגוסט 2021
|רדיו קאנטרי
|style="text-align:center;"|<ref></ref>
|}

== קישורים חיצוניים ==

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי קארי אנדרווד
קטגוריה:שירים באנגלית
קטגוריה:שירי אהבה
קטגוריה:בלדות משנות ה-2020
קטגוריה:בלדות קאנטרי
קטגוריה:סינגלים בהוצאת קפיטול רקורדס נאשוויל
מגדל התקשורת של איסטנבול

מגדל התקשורת של איסטנבול (בטורקית: Küçük Çamlıca TV-Radyo Kulesi), הוא מגדל תקשורת עם תצפית ומסעדות ברובע אוסקודר שבאיסטנבול, טורקיה.

גובהו הכולל של המגדל הוא 369 מטר (1,211 רגל). גובה אנטנת הפלדה של המגדל הוא 168 מטר (551 רגל). עם גובה כולל של 587 מטרים מעל פני הים, הוא נושא את תואר המבנה הגבוה ביותר באיסטנבול ובאירופה. בנייתו החלה בסוף 2016 והסתיימה ארבע שנים מאוחר יותר בספטמבר 2020. עם זאת, הפרויקט אמור היה להיות להסתיים עד סוף 2019. הוא נחנך ב־29 במאי 2021.

בהצעה הראשונה שנערכה ב־31 בדצמבר 2014, נאמדה עלות הפרויקט ב־73.1 מיליון דולר. עם זאת, בשל דרישות הבניין המשתנות, הוגשו 3 הצעות חדשות, ועלות הפרויקט הסתכמה בסך של 121.7 מיליון דולר (381.8 מיליון לירות טורקיות).

== עיצוב ==
המגדל תוכנן על ידי חברת Melike Altınışık אדריכלים (MAA), שהוקמה על ידי Melike Altınışık. הבניין עצמו הוא מבנה אחד המעוצב בהשראת פרח הצבעוני, סמל לטורקים בתקופת האימפריה העות'מאנית. הציר המרכזי של המגדל כולל את השורשים ואת גבעול הפרח. מרפסת התצפית ורצפות המסעדה מזכירות ניצן צבעוני שטרם פרח.

מעליות פנורמיות העולות מקומת הקרקע לקומה העליונה, ממוקמות משני צידי הבניין. מעליות אלו מסמלות את הבוספורוס הטורקי, המפריד ומחבר את יבשות אסיה ואירופה.

== קישורים חיצוניים ==
* 

== הערות שוליים ==

קטגוריה:איסטנבול: מבנים
קטגוריה:מגדלי תקשורת
Ego (שיר של וילי ויליאם)

"Ego" (בעברית: "אגו") הוא סינגל של הזמר והמפיק המוזיקלי הצרפתי וילי ויליאם, שיצא, על ידי סקורפיו מיוזיק, Play On ווורנר מיוזיק גרופ, ב-24 בספטמבר 2015.

נכון לאוקטובר 2021, השיר הושמע למעלה מ-101 מיליון פעמים בספוטיפיי.<ref></ref>

== וידאו קליפ ==
הווידאו קליפ של הסינגל הועלה לחשבון היוטיוב של וילי ויליאם, ב-2 בנובמבר 2015. נכון לאוקטובר 2021, הווידאו קליפ נצפה למעלה מ-781 מיליון פעמים.<ref></ref>

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2015
קטגוריה:סינגלים מ-2015
קטגוריה:שירים בצרפתית
קטגוריה:שירי מוזיקה אלקטרונית
קטגוריה:סינגלים שהגיעו למקום הראשון במצעד הבין-לאומי של מדיה פורסט
טיבור קלן

טיבור קלן (במקור קליין, בהונגרית: Kelen Tibor; בודפשט, 18 בספטמבר 1937 – ניו יורק, 28 באפריל 2001) היה זמר אופרה (טנור) וחזן יהודי-הונגרי. אחיו הגדול של זמר האופרה פטר קלן.

== ביוגרפיה ==
סבו של טיבור קליין מצד אביו היה רב, אביו היה סוחר. הוא בא ממשפחת חזנים מצד אמו, ושני אחיו בחרו גם הם במקצוע זה (טמאש קלמן, ארווין קליין). קלן היה תלמידו של רז'ה פלקי בקונסרבטוריון בלה בארטוק בבודפשט, ואחר כך השתתף בקורס המאסטר של זמר האופרה האיטלקי טיטו סקיפה.

בגיל 22 חתם חוזה בבית האופרה של בודפשט בשנת 1959, שם ערך את הופעת הבכורה שלו כפרפיניול (פוצ'יני: לה בוהם). לאחר תפקידים קטנים אחדים, קיבל במהירות תפקידים ראשיים כטנור לירי וכספינטו טנור (ספינטו טנור הוא מונח קולי שמשמש לאפיון קול סופרן או טנור בעל משקל בין לירי לדרמטי שמסוגל להתמודד עם שיאים מוזיקליים גדולים באופרה במרווחי זמן מתונים). תפקידו הבולט הראשון היה אדגרד (דוניצטי: לוצ'יה די למרמור), שעליו דיבר טיטו סקיפה בשבחים רבים. עד הגירתו מהונגריה בשנת 1965, היה זמר מועסק מאוד של בית האופרה.

הוא שר בחו"ל במשך שנתיים בבתי אופרה מובילים באירופה, כמו לה סקאלה במילאנו, ולאחר מכן עבר לקנדה ב-1967. בטורונטו המשיך ללמוד חזנות אצל אליעזר קירשבלום.<ref>[https://www.adathisrael.com/people/a-eliezer-kirshblum/ קהילת עדת ישראל החזן אלעזר קירשבלום]</ref>

קלן התיישב בניו יורק בשנת 1969, שם הפך לאחד הטנורים המובילים באופרה של ניו יורק (NYCO) במשך כמה שנים. הוא ויתר על הקריירה הבימתית שלו במחצית הראשונה של שנות ה-70 של המאה ה-20, ופנה לגמרי לתחום הדת. לאחר שהות קצרה נוספת בטורונטו, חזר לארצות הברית, שם הפך לחזן המפורסם של בית הכנסת בית אל מ-1975 ועד מותו המוקדם בצדרהרסט (Cedarhurst הוא ישוב בהמפסטד שבנפת נסאו). הופעתו האחרונה בהונגריה הייתה בפסטיבל הקיץ היהודי של 1997. עדים בני זמננו להופעותיו זוכרים אותו כטנור לירי בעל קול יפה במיוחד וטכניקה מצוינת. פעילותו כחזן התאפיינה בהכרה ובהזדהות דתית עמוקים מאוד.

== תפקידיו ==
<div class="mw-content-ltr">

== פרסים ==
* 1969 - פרס מורטון באום (ארצות הברית)

== לקריאה נוספת ==
* [http://caruso.blog.hu/2012/09/18/elfeledett_magyar_enekesek_kelen_tibor זמרים הונגרים נשכחים: טיבור קלן]
* [http://digitar.opera.hu/www/c16operadigitar.01.02.php?as=674&bm=1&mt=0 טיבור קלן] במאגר המידע של בית האופרה הממלכתי ההונגרי
* [http://www.or-zse.hu/kantorok/kelentibor_6_2009.htm זכרונו של החזן הראשי ג'רג' שאנדור (גיורא שרון)]
* [http://www.zsido.hu/ujelet/archiv/u981914.html בהופעה האחרונה בבודפשט]
* [https://web.archive.org/web/20140921200708/http://www.highbeam.com/doc/1P1-79390591.html הספד שלו בשבוע היהודי]
* [http://www.nytimes.com/2001/04/30/classified/paid-notice-deaths-kelen-cantor-tibor.html ידיעה על מותו בניו יורק טיימס]
* [https://web.archive.org/web/20140827084513/http://www.or-zse.hu/maiarc/kleinervin2012.htm על משפחת קלן ~ קליין]
* [https://www.youtube.com/results?search_query=Tibor+Kelen טיבור קלן שר שירי ליטורגיה]
* [https://www.youtube.com/watch?v=KMtPsU_UU10 החזן טיבור קלן בקונצרט בליווי] הקלטות סאונד של ארבי אורנשטיין ביוטיוב

== הערות שוליים ==

קטגוריה:זמרי אופרה יהודים הונגרים
קטגוריה:חזנים הונגרים
קטגוריה:מהגרים מהונגריה לארצות הברית
קטגוריה:בודפשט: אישים
קטגוריה:יהדות בודפשט
קטגוריה:יהודים זוכי פרס המדינה
קטגוריה:אמריקאים שנולדו ב-1937
קטגוריה:אמריקאים שנפטרו ב-2001
גביע מוחמד החמישי

גביע מוחמד החמישי (בערבית: كأس الملك محمد الخامس) היה טורניר כדורגל בינלאומי שנערך במרוקו ושוחק בשנים 1962–1989.<ref></ref> הטורניר נקרא על שמו של מוחמד החמישי, מלך מרוקו, שמת בשנת 1961, והשתתפו בו חלק ממועדוני הכדורגל הבכירים ביותר מרחבי העולם.<ref></ref><ref></ref><ref></ref>

שיאנית הזכיות היא אתלטיקו מדריד, שזכתה בגביע שלוש פעמים.<ref></ref>

הערים המארחות של הטורניר היו רבאט, קזבלנקה ומרקש.

== זכיות ==
משחקי הגמר ששוחקו:<ref></ref>

{| class="sortable wikitable"
!עונה
!זוכה
!סגנית
!תוצאה
|-
|align=center|1962
| סטאד ריימס
| אינטר מילאנו
|align=center|2–1
|-
|align=center|1963
| פרטיזן בלגרד
| ריאל סרגוסה
|align=center|2–0
|-
|align=center|1964
| בוקה ג'וניורס
| ריאל מדריד
|align=center|2–1
|-
|align=center|1965
| אתלטיקו מדריד
| פרטיזן בלגרד
|align=center|5–0
|-
|align=center|1966
| ריאל מדריד
| בוקה ג'וניורס
|align=center|(4)1–1(2)
|-
|align=center|1967
| צסק"א סופיה
| איי.אס. פאר
|align=center|1–0
|-
|align=center|1968
| פלמנגו
| ראסינג קלוב
|align=center|2–3
|-
|align=center|1969
| ברצלונה
| באיירן מינכן
|align=center|(4)2–2(3)
|-
|align=center|1970
| אתלטיקו מדריד
| איי.אס. פאר
|align=center|4–1
|-
|align=center|1972
| באיירן מינכן
| פרטיזן בלגרד
|align=center|3–2
|-
|align=center|1974
| פניארול
| רוך חוז'וב
|align=center|1–0
|-
|align=center|1975
| דינמו קייב
| אויפשט
|align=center|3–2
|-
|align=center|1976
| אנדרלכט
| ניס
|align=center|2–1
|-
|align=center|1977
| 
| 
|align=center|3–1
|-
|align=center|1979
| וידאד קזבלנקה
| קאנון יאונדה
|align=center|(5)1–1(4)
|-
|align=center|1980
| אתלטיקו מדריד
| אינטר
|align=center|(5)1–1(4)
|-
|align=center|1986
| סטנדרד לייז'
| גרמיו
|align=center|2–0
|-
|align=center|1988
| מונקו
| חסאניה אגאדיר
|align=center|1–0
|-
|align=center|1989
| סושו
| אולימפיק
|align=center|(4)0–0(3)
|}

==הערות שוליים==

קטגוריה:תחרויות כדורגל בין-לאומיות למועדונים
קטגוריה:תחרויות כדורגל לא פעילות
קטגוריה:תחרויות כדורגל במרוקו
מרגרט נילסון ארמסטרונג

מרגרט נילסון ארמסטרונג (באנגלית: Margaret Neilson Armstrong: 1867 – 1944) הייתה מעצבת, מאיירת וסופרת אמריקאית. היא ידועה בעיקר בעיצובי כריכות הספרים שלה בסגנון אר נובו. היא כתבה ואיירה גם את המדריך המקיף הראשון לפרחי הבר במערב ארצות הברית (1915). בחייה המאוחרים כתבה רומני מסתורין וביוגרפיות.

== ביוגרפיה ==
מרגרט נילסון ארמסטרונג נולדה ב־24 בספטמבר 1867, בניו יורק. היא בתו של הדיפלומט ואמן הויטראז'ים האמריקאי מייטלנד ארמסטרונג, שהיה צאצא של פיטר סטויבסנט. נילסון ארמסטרונג היא אחייניתו של המילטון פיש. בין ששת אחיה היו הלן מייטלנד ארמסטרונג (1869–1948), שהלכה בעקבות אביה והפכה לאמנית ויטראז', והמילטון פיש ארמסטרונג, עורך מגזינים.

היא החלה את דרכה כמעצבת בשנות ה־80 של המאה ה־19, עבדה בתחילה אצל א.סי מק'קלורג ובהמשך גם אצל מו"לים אחרים. היא עיצבה יותר מ־270 עטיפות ספרים וכריכות ספרים, כמחצית מהן מיועדות לסקריבנר. היא עבדה בסגנון ארט נובו והעדיפה מוטיבים הקשורים לצמחים, צבעים עזים, עיטורי זהב ולעיתים קרובות עיצובים מעט א־סימטריים, שילוב יוצא דופן שעזר להבחין בינה לבני דורה. בין הסופרים שעיצבה עבורם כריכות נמנים פרנסס הודג'סון ברנט, פלורנס ל. ברקלי, ג'ורג' וושינגטון צ'ארלס דיקנס, פול לורנס דנבר, רוברט לואיס סטיבנסון, הנרי ואן דייק ומרטל ריד. היא כונתה "מעצבת הספרים האמריקאית היצרנית והישגית ביותר בשנות ה־90 ותחילת המאה ה־20".

ארמסטרונג זנחה את עיצוב כריכת הספרים בסביבות 1913 כאשר צורת הכריכה השתנתה ונכנסו לאופנה כריכות מבד ופנתה לכתיבת ספרים משלה.

היא הייתה חובבת טבע מושבעת והתעניינה בבוטניקה ובעיקר בפרחי בר. בין השנים 1911–1914 היא נסעה ברחבי מערב ארצות הברית וקנדה, והפכה לאחת הנשים הראשונות שהגיעו לתחתית הגרנד קניון. היא גילתה שם כמה מיני פרחים שטרם זוהו על ידי בוטנאים.

היא פירטה על אותם מינים ועוד רבים אחרים במדריך פרחי הבר של מערב ארצות הברית (1915). בספר היו 550 איורים והוא נחשב למדריך המקיף הראשון בנושא.

בשנות השישים והשבעים לחייה כתבה שלושה רומני מתח שזכו לשבחי הביקורת – רצח בוויטראז' (1939), האיש ללא פנים (1940), ותעלומת הרצח של סנטו (1941) – וכן שתי ביוגרפיות: "פאני קמבל: אישיות ויקטוריאנית" (1938) ו"טרלוני: חיי אדם" (1940). היא גם השלימה את זכרונותיו של אביה.

ארמסטרונג מתה בניו יורק בשנת 1944.

עבודותיה מיוצגות באוספי מוזיאון המטרופוליטן לאמנות ובאוספי הגן הבוטני של ניו יורק.

== גלריה ==
<gallery mode="packed" heights="180">
File:Armstrong Andrews-1907.jpg

File:Armstrong Cary-1900.jpg

File:Armstrong van-Dyke-1904.jpg

File:Pride of California, Lathyrus Splendens by Margaret Neilson Armstrong.jpg

File:Castilleja miniata by Margaret Neilson Armstrong.jpg

File:Echinocereus polyacanthus by Margaret Neilson Armstrong.jpg

File:Fair Women from Vogue-025 Baroness Von Oppenheim, née Florence Hutchings.jpg

File:Fair Women from Vogue-028 Anna French.jpg
</gallery>
== קישורים חיצוניים ==

* 
== הערות שוליים ==

קטגוריה:אמניות אמריקאיות
קטגוריה:סופרות אמריקאיות
קטגוריה:מאיירות אמריקאיות
קטגוריה:ילידות 1867
קטגוריה:נפטרות ב-1944
אווה-מריה לימטס

לימטס נפגשת עם מקבילה הישראלי [[יאיר לפיד בעת ביקורה בישראל, 2022]]
אווה-מריה לימטס (באסטונית: Eva-Maria Liimets; נולדה ב-31 במאי 1974)<ref name="estonia_government_profile"></ref> היא פוליטיקאית ודיפלומטית אסטונית, אשר בין היתר כיהנה כשרת החוץ של אסטוניה.<ref name="new_foreign_minister_wants_to_bring_expertise_2021"></ref><ref name="kaja_kallas_to_become_first_female_pm_2021"></ref>

==ביוגרפיה==
בשנת 1995 קיבלה לימטס תואר ראשון במנהל ציבורי מאוניברסיטת טרטו, ובשנת 2005 עשתה תואר במנהל עסקים בבית הספר לעסקים באסטוניה.<ref name="liimets_presents_her_credentials_2018"></ref>

בשנת 1997 החלה להיכנס לעולם הדיפלומטי, ובשנים 1997–1999 הועסקה במחלקת כוח אדם במשרד החוץ. בשנים 1999–2003 עמדה בראש המחלקה הכלכלית בשגרירות אסטוניה ברומא. בשנים 2003–2006 שבה לעבוד במשרד החוץ בטאלין, ובשנים 2006–2009 עבדה בשגרירות אסטוניה בוושינגטון די. סי..

בשנים 2009–2014 עבדה כראש היחידה לארגונים בינלאומיים במטה משרד החוץ האסטוני בטאלין, ובשנים 2014–2017 הייתה הקונסולית הכללית של אסטוניה בניו יורק.

בשנים 2018–2021 הייתה שגרירת אסטוניה בצ'כיה, כשבמקביל פעלה גם בסלובניה ובקרואטיה.

לימטס הייתה מועמדת עצמאית, וב-26 בינואר 2021 מונתה לשרת החוץ על ידי ראש ממשלת אסטוניה קאיה קאלאס במקום אורמס ריינסלו. ביוני 2021 הצטרפה למפלגת המרכז.<ref></ref><ref></ref>

זמן קצר לאחר כניסתה לתפקיד הכריזה על "החודש הארקטי", שהחל ב-28 בינואר 2021, על רקע רצונה של אסטוניה לקבל סטטוס של מדינה משקיפה במועצה הארקטית.<ref></ref>

ביוני 2022 אירע בממשלה האסטונית משבר קואליציוני וכל שרי מפלגת המרכז, ובתוכם לימטס, פוטרו; כעבור חודשיים היא החלה לעבוד כיועצת במרכז האסטוני לפיתוח בין-לאומי.

==קישורים חיצוניים==

* [https://www.valitsus.ee/en/prime-minister-ministers/minister-foreign-affairs-eva-maria-liimets אווה-מריה לימטס], באתר ממשלת אסטוניה

==הערות שוליים==

קטגוריה:פוליטיקאיות אסטוניות
קטגוריה:שרות חוץ
קטגוריה:שרות ממשלת אסטוניה
קטגוריה:שגרירי אסטוניה
קטגוריה:שגרירים בצ'כיה
קטגוריה:שגרירים בסלובניה
קטגוריה:שגרירים בקרואטיה
קטגוריה:אסטוניות שנולדו ב-1974
Alone Together

Alone Together (בעברית: "לבד ביחד") הוא האלבום ה-12 של הזמר האמריקאי טוני בנט. את האלבום הוציאה חברת התקליטים קולומביה רקורדס לאור, ב-11 ביולי 1960, לאחר שהוקלט בחודש מרץ אותה השנה.

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי טוני בנט
קטגוריה:אלבומים באנגלית
קטגוריה:אלבומי ג'אז
קטגוריה:אלבומי חברת קולומביה רקורדס
קייט פנטוס-רוסימאנוס

קייט פנטוס-רוסימאנוס (באסטונית: Keit Pentus-Rosimannus; נולדה ב-3 במרץ 1976) היא פוליטיקאית אסטונית המכהנת כשרת האוצר של אסטוניה. היא גם סגנית יו"ר מפלגת הרפורמה, המפלגה הגדולה במדינה.

בשנים 2014–2015 כיהנה כשרת החוץ, ובשנים 2011–2014 כיהנה כשרה לאיכות הסביבה.

==ביוגרפיה==
פנטוס-רוסימאנוס למדה באוניברסיטת טאלין ובאוניברסיטת טרטו, ועשתה תואר ראשון במנהל ציבורי וביחסי האיחוד האירופי.

משנת 1998 היא חברה במפלגת הרפורמה, ועבדה כיועצת פוליטית במשרד המשפטים, משרד הרווחה ומשרד החוץ.

בשנת 2003 מונתה למושלת מחוז המרכז בעיר טאלין. בשנת 2005 מונתה לראש לשכתו של ראש ממשלת אסטוניה אנדרוס אנסיפ.

בשנת 2007 התמודדה ונבחרה לפרלמנט האסטוני. במהלך הקדנציה כיהנה כיו"ר הסיעה הפרלמנטרית של מפלגתה והייתה חברה בוועדת הכספים. בבחירות 2015 נבחרה לקדנציה נוספת.<ref></ref>

ב-17 בנובמבר 2014 מונתה לשרת החוץ של אסטוניה, אך ביולי 2015 אולצה להתפטר בהוראת בית המשפט, אשר פסק כי היא אחראית לחלק מהחובות שהותירה פשיטת הרגל של אביה.<ref></ref>

ב-26 בינואר 2021 מונתה לשרת האוצר על ידי ראש הממשלה קאיה קאלאס.

==קישורים חיצוניים==

* [http://www.riigikogu.ee/?page=isikukaart&op=ems&lang=en&pid=72973 קייט פנטוס-רוסימאנוס], באתר הפרלמנט האסטוני

==הערות שוליים==

קטגוריה:פוליטיקאיות אסטוניות
קטגוריה:שרות ממשלת אסטוניה
קטגוריה:אסטוניות שנולדו ב-1976
תמי סטרונך

תמי סטרונך (נולדה ב-31 ביולי 1972) היא שחקנית, רקדנית ופרופסור אמריקאית ממוצא יהודי.

== חיים אישיים ==
סטרונך נולדה בקיץ<ref></ref> 1972 באיראן, עקב מגורי הוריה בעקבות עבודות שעשו שם באותה עת.<ref name=":0"></ref> ההורים שלה היו הארכאולוגים דוד סטרונך מסקוטלנד<ref></ref> ורות סטרונך מישראל,<ref></ref> אחותו של פרופ' יואש ועדיה. אביה ניהל בשנות ה-60 וה 70 את המכון הבריטי למדעי פרס בטהרן והכיר את אמה רות ועדיה בשנות ה-60 בעת שעבדה כארכאולוגית מישראל באיראן. ב-1979, במהלך המהפכה האיראנית נאלצה לעזוב עם משפחתה ואחותה קרן את איראן, ולאחר מעבר בישראל ובבריטניה, הגיעה משפחתה לקליפורניה, שם התקבל אביה למשרת פרופסור ללימודי המזרח הקרוב באוניברסיטת קליפורניה בברקלי.<ref></ref>

בשנת 2011 נולדה בתה. בשנת 2020, התחתנה סטרונך עם גרג שטיינברונר.<ref name=":1"></ref>

== קריירה ==
בנוסף לפרויקטים האמנותיים שלה, סטרונך הלכה בעקבות אביה והפכה לפרופסור בניו יורק.<ref name=":0" />

=== משחק ===
כשסטרונך הייתה שחקנית ילדה אשר שיחקה את דמות החזרזיר מפו הדב, פנתה אליה מנהלת הליהוק של סרט הסיפור שאינו נגמר וביקשה מסטרונך להיבחן לתפקיד קיסרית הילדה. לאחר שלושה אודישנים, סטרונך נבחרה ושיחקה בסרט משנת 1984; זה היה סרט הקולנוע היחיד שבו היא שיחקה.<ref></ref> לאחר שהסרט זכה להצלחה מסחררת, אמה של סטרונך, רות סטרונך, קיבלה פניות רבות ממפיקי סרטים שונים עם הצעות שונות, אך משפחתה לא אהבו את תשומת הלב הרבה שהיא קיבלה וסירבו להצעות הזרים, חלק מהאנשים שיצרו עמה קשר, שלחו לה טבעות נישואים ואף הציעו לה לשחק בסרטי עירום, משהו שאמה טענתה ש-"כלל לא מתאים לגילה".

סטרונך חזרה לשחק בשנת 2002 אך בז'אנר התיאטרון, ובשנת 2006 הופיעה בהופעה בתיאטרון לה מאמא והמשיכה ללמוד משחק אצל לורה אסטרמן .<ref name=":3"></ref> בשנת 2010 ייסדה סטרונך חברה לתיאטרון בשם תיאטרון שוהורן; בשנת 2012, הם החלו ליצור מחזה חדש, "אור: קומדיה שחורה".<ref name=":0" />

באפריל 2024 פורסם כי לאחר 40 שנה של היעדרות ממסך הקולנוע, תחזור סטרונך לשחק בסרט חדש בשם איש ומכשפה: ריקוד אלף הצעדים בתפקיד המכשפה כשלצידה בסרט יככב גרג שטיינברונר שהוא גם כותב התסריט ובן זוגה בחיים האמיתיים.

=== ריקוד ===
לאחר שסטרונך שיחקה בסיפור שאינו נגמר, היא התמסרה באופן מלא לריקוד, והקדישה שנים רבות ללמידת ריקודים. בשנת 1996, סטרונך החלה לרקוד עם נטע פולברמכר ורקדניות נוספות, אף על פי שכבר רקדה במגוון מקומות ברחבי העולם.<ref name=":3" />

=== ביצועים ===
{| class="wikitable"
!שנה
!מיקום
!כותרת
!תפקיד
!מקור
|-
|1983
|תיאטרון
|פו הדוב
|חזרזיר
|<ref name=":0" />
|-
|1984
|קולנוע
|הסיפור שאינו נגמר (סרט)
|הקיסרית הילדה
|<ref name=":1" />
|-
|2002
|תיאטרון
|אותות מצוקה
|כלבה
|<ref></ref>
|}

==קישורים חיצוניים==

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:שחקניות קולנוע וטלוויזיה אמריקאיות
קטגוריה:רקדניות אמריקאיות
קטגוריה:בוגרות אוניברסיטת קליפורניה בברקלי
קטגוריה:מהגרות מאיראן לארצות הברית
קטגוריה:אמריקאיות ממוצא ישראלי
קטגוריה:אמריקאיות שנולדו ב-1972